**KLAIPĖDOS RAJONO savivaldybės taryba**

**SPRENDIMAS**

**DĖL NEVYRIAUSYBINIŲ IR BENDRUOMENINIŲ ORGANIZACIJŲ BENDRUOMENINĖS VEIKLOS STIPRINIMO RĖMIMO KLAIPĖDOS RAJONO SAVIVALDYBĖJE TVARKOS APRAŠO PATVIRTINIMO**

2021 m. gruodžio d. Nr. T11-

Gargždai

Klaipėdos rajono savivaldybės taryba, vadovaudamasi Lietuvos Respublikos vietos savivaldos įstatymo 6 straipsnio 46 punktu, 16 straipsnio 4 dalimi ir 18 straipsnio 1 dalimi, n u s p r e n d ž i a:

1. Patvirtinti Nevyriausybinių ir bendruomeninių organizacijų bendruomeninės veiklos stiprinimo rėmimo Klaipėdos rajono savivaldybėje tvarkos aprašą (pridedama).

2. Pripažinti netekusiu galios Klaipėdos rajono savivaldybės tarybos 2017 m. gruodžio 21 d. sprendimą Nr. T11-400 „Dėl Nevyriausybinių organizacijų ir bendruomeninės veiklos stiprinimo programos įgyvendinimo Klaipėdos rajono savivaldybėje tvarkos aprašo patvirtinimo“ su visais jo pakeitimais ir papildymais.

3. Skelbti šį sprendimą Teisės aktų registre.

Savivaldybės meras

TEIKIA: J. RUŠKYS

PARENGĖ: G. BAREIKIS D. KUBILIUS

SUDERINTA: V. JASAS A. JANSONIENĖ

D. BELIOKAITĖ R. PETRAUSKIENĖ

L. KAVECKIENĖ L. LIUTIKIENĖ

I.GAILIUVIENĖ B. MARKAUSKAS

**KLAIPĖDOS RAJONO SAVIVALDYBĖS ADMINISTRACIJA**

**AIŠKINAMASIS RAŠTAS**

**2021-12 -10**

**DĖL TARYBOS SPRENDIMO** „Dėl Nevyriausybinių ir bendruomeninių organizacijų bendruomeninės veiklos stiprinimo rėmimo Klaipėdos rajono savivaldybėje tvarkos aprašo patvirtinimo“ **PROJEKTO.**

1. Parengto sprendimo projekto tikslai, uždaviniai (ko sprendimo projektu norima pasiekti):

Šiuo Savivaldybės tarybos sprendimu tvirtinamas pakoreguotas Nevyriausybinių (NVO) ir bendruomeninių (BO) organizacijų bendruomeninės veiklos stiprinimo rėmimo Klaipėdos rajono savivaldybėje tvarkos aprašas. Projektu siekiama pastiprinti galimybes Nevyriausybinėms ir bendruomeninėms organizacijoms aktyviau dalyvauti projektinėse – konkursinėse veiklose per kintamosios dalies, skiriamos seniūnijai padidinimą nuo 1 iki 1,5 eurų ir numatant priemonės rezervą (10 tūkst. eurų) prisidėjimui prie projektų, finansuojamų kitų (ne SB) finansavimo šaltinių. Tvarkos apraše numatyta galimybė NVO ir BO gauti lėšas organizacijų valdomų patalpų komunalinėms išlaidoms kompensuoti.

2. Kuo vadovaujantis parengtas sprendimo projektas: Lietuvos Respublikos vietos savivaldos įstatymo 6 straipsnio 46 punktu, 16 straipsnio 4 dalimi ir 18 straipsnio 1 dalimi.

3. Kaip šiuo metu yra teisiškai reglamentuojami projekte aptariami klausimai: galioja 2017 m. patvirtintas Nevyriausybinių organizacijų ir bendruomeninės veiklos stiprinimo programos įgyvendinimo Klaipėdos rajono savivaldybėje tvarkos aprašas.

4. Kokių teigiamų rezultatų yra laukiama: patvirtinus teikiamą sprendimo projektą bus finansuojami išplėstinių seniūnaičių sueigų apsvarstyti ir patvirtinti Nevyriausybinių ir bendruomeninių organizacijų bendruomeninės veiklos stiprinimo projektai, skatinantys nevyriausybinių bei bendruomeninių organizacijų narių tarpusavio bendruomeniškumą ir savarankiškumą, stiprinantys sutelktumą ir pasitikėjimą bei veiklų vykdymą teritorijose, kuriose organizacijos veikia. Įtvirtinus rezervo poziciją NVO ir BO, gavusioms finansavimą iš kitų (ne SB) finansavimo šaltinių, Savivaldybė galės operatyviai prisidėti prie tų projektų finansavimo Administracijos direktoriaus įsakymu skiriant iki 20 proc. gautos sumos, kas gali paskatinti NVO ir BO aktyviau dalyvauti projektų konkursuose. Taip pat organizacijoms atsiras galimybė gauti finansavimą patalpų išlaikymui.

5. Galimos neigiamos pasekmės priėmus siūlomą Savivaldybės tarybos sprendimo projektą ir kokių priemonių būtina imtis, siekiant išvengti neigiamų pasekmių: nėra

6. Kokius teisės aktus būtina pakeisti ar panaikinti: priėmus teikiamą Savivaldybės tarybos sprendimo projektą: naikinamas Klaipėdos rajono savivaldybės tarybos 2017 m. sprendimas Nr. T11-400 su visais jo pakeitimais ir papildymais.

7. Projekto rengimo metu gauti specialistų vertinimai ir išvados. Ekonominiai apskaičiavimai: nereikalingi

8. Sprendimo įgyvendinimui reikalingos lėšos: lėšos priemonei kasmet numatomos strateginiame veiklos plane ir Savivaldybės biudžete. Pagal suplanuotas lėšas strateginiame veiklos plane iki 2023 metų, dėl vis kylančio gyventojų skaičiaus ir tvarkos apraše tvirtinamos naujos – rezervo – pozicijos, ateinantiems metams galimai reikės papildomai planuoti apie 5 tūkst. eurų.

9. Kiti, autoriaus nuomone, reikalingi pagrindimai ir paaiškinimai:

Kultūros, sveikatos ir socialinės politikos skyriaus patarėjas Gintautas Bareikis